Anexa nr. 2 la H.C.L. Nr. 108/22.07.2021      
CAIET DE SARCINI

privind Delegarea prin concesiune a Serviciului pentru  gestionarea  câinilor fără stăpân al oraşului Boldeşti-Scăeni

                                                    Capitolul I. DISPOZIȚII GENERALE

Prezentul caiet de sarcini stabilește condițiile de desfasurare a activităților specifice serviciului pentru gestionarea câinilor fără stăpân, stabilind nivelul de calitate și condițiile tehnice necesare funcționării acestui serviciu în condiții de eficiență și siguranță.

Prezentul caiet de sarcini a fost stabilit în baza legislației în vigoare și condițiilor minime în care trebuie să se desfașoare activitatea pentru gestionarea câinilor fără stăpân în orașul Boldești-Scăeni.

Prezentul caiet de sarcini a fost elaborat pentru a stabili drept documentație tehnică și de referință în vederea stabilirii condițiilor specifice de desfășurare a serviciului pentru gestionarea câinilor fără stăpân, modalitatea de gestiune aleasă fiind concesiunea.
Funcționarea serviciului pentru gestionarea câinilor fără stăpân se va realiza în condițiile prevederilor următoarelor acte normative: 

- Ordonanţa de Urgenţă nr.155/2001, privind aprobarea programului de gestionare a câinilor fără stăpân, cu modificarile şi  completările ulterioare; 

- Legea nr. 227/2002 pentru aprobarea OUG nr. 155/2001 privind aprobarea programului de gestionare a câinilor fără stăpân;

- Legea nr. 258 din 26 septembrie 2013 pentru modificarea şi completarea Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân; 

- H.G.nr.1059/11.12.2013 pentru aprobarea Normelor metodologice de aplicare a Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân;

- Legea nr. 205/2004, privind protecţia animalelor, modificată şi completată;   

- Ordinul nr.31/2008 pentru aprobarea Normelor metodologice de aplicare a Legii nr.205/2004; 

 -Ordonanţa Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare;

-Ordonanţa Guvernului nr. 24/2016 privind organizarea şi desfăsurarea activităţii de neutralizare a deşeurilor de origine animală, cu modificările şi completările ulterioare;

 -Regulamentul (CE) nr. 1/2005 al Consiliului din 22 decembrie 2004 privind protecţia animalelor în timpul transportului. 

Concesionarea serviciului public pentru gestionarea câinilor fără stăpân se va face în urma organizării unei proceduri de atribuire în conformitate cu prevederile Legii nr. 100/2016 privind concesiunile de lucrări și concesiunile de servicii și a  prevederilor H.G. nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări și concesiune de servicii din Legea nr. 100/2016  privind concesiunile de lucrări și concesiunile de servicii, la care pot participa persoane juridice române/străine, autorizate în condițiile legii.

Scopul concesionării serviciului public pentru gestionarea câinilor fără stăpân în orașul Boldești-Scăeni îl constituie reducerea numărului de câini fără stăpân, ameliorarea sănătății și bunăstării câinilor din adăposturi, stoparea înmulțirii necontrolate a câinilor de rasă comună, prevenirea abandonului și a pierderii câinilor, reducerea apariției rabiei și a altor zoonoze, reducerea riscului sănătății oamenilor, prevenirea agresivității asupra oamenilor și animalelor precum și reducerea comerțului ilegal și a traficului cu animale.

Caietul de sarcini pentru concesionarea serviciului pentru gestionarea câinilor fără stăpân din orașul Boldești-Scăeni se aprobă prin Hotărâre a Consiliului Local al orașului Boldești-Scăeni.

.

                                     Capitolul II. OBIECTUL ȘI ARIA CONCESIUNII

2.1. Date de identificare a serviciului pentru gestionarea câinilor fără stăpân
Beneficiarul serviciului pentru gestionarea câinilor fără stăpân este Consiliul Local al orașului Boldești-Scăeni și orașul Boldești-Scăeni.

Obiectul contractului de concesiune este exploatarea serviciului pentru gestionarea câinilor fără stăpân în conformitate cu obiectivele beneficiarului.

Aria de desfășurare a activității de gestionare a câinilor fără stăpân va fi pe raza orașului Boldești-Scăeni.

2.2. Termenii folosiți în prezentul Caiet de sarcini și semnificația lor în condițiile legislației în vigoare.

a) câine fără stăpân: orice câine crescut, adăpostit, ţinut pe domeniul public, în locuri publice sau în spaţiile adiacente acestora, în afara proprietăţii stăpânului sau deţinătorului acestuia, necontrolat, nesupravegheat, liber, abandonat, inclusiv cei identificaţi prin microcipare sau alt mijloc alternativ de identificare, stabilit de către Autoritatea Naţională Sanitară Veterinară şi pentru Siguranţa Alimentelor;

 b) deţinător de câine - proprietarul câinelui, precum şi orice persoană care are în îngrijire unul sau mai mulţi câini; 

c) sterilizare - operaţiune prin care se realizează suprimarea funcţiei reproducătoare a câinilor; 

 d) revendicarea câinelui - solicitarea de restituire formulată de persoana care a deţinut anterior câinele;

e) abandonul câinelui - lăsarea unui câine, aflat în proprietatea şi/sau îngrijirea omului, pe domeniul public, fără hrană, adăpost şi tratament medical; 

f) eutanasierea - act de sacrificare prin procedee rapide şi nedureroase a câinilor fără stăpân care sunt bolnavi cronici şi incurabili ori care nu au fost revendicaţi sau adoptaţi în condiţiile şi în termenele stabilite de lege; 

g) adăpost public - adăpost pentru câinii fară stăpân ce aparţine unităţilor administrativ-teritoriale şi deserveşte aceste unităţi, administrat de operatorii serviciilor specializate pentru gestionarea câinilor fără stăpân.  

h) adăpost privat - adăpost pentru câinii fără stăpân, care aparţine unei persoane juridice, asociaţie sau fundaţie care desfăşoară activităţi în domeniul protecţiei animalelor; 

i) adopţie - procedura de preluare în proprietate a câinilor fără stăpân din adăposturi, de către persoane fizice sau juridice, cu respectarea prevederilor art. 5 din Legea nr. 205/2004 privind protecţia animalelor, cu modificările şi completările ulterioare; 

j) adopţie la distanţă - procedura prin care, în condiţiile prevederilor art. 7 alin. (2) şi (5) din Ordonanţa de urgenţă a Guvernului nr. 155/2001, cu modificările şi completările ulterioare, persoanele fizice şi/sau juridice îşi pot asuma responsibilitatea suportării cheltuielilor necesare întreţinerii câinilor fără stăpân în adăposturi peste perioada prevăzută la art.  4 alin (1) din această ordonanţă de urgenţă a Guvernului;  

k) capturare - operaţiunea de prindere a câinilor efectuată de către operatorii serviciilor specializate de gestionare a câinilor fără stăpân; 

l) câine agresiv - orice câine definit ca atare de Ordonanţa de urgenţă a Guvernului nr. 55/2002 privind regimul de deţinere al câinilor periculoşi sau agresivi, aprobată cu modificări prin Legea nr. 60/2003; 

m) câine periculos - orice câine definit ca atare de Ordonanţa de urgenţă a Guvernului nr. 55/2002, cu modificările ulterioare; 

n) câine utilitar - orice câine folosit de unităţile de poliţie, de jandarmerie, de alte unităţi militare, de unităţile vamale, de serviciile de securitate, protecţie şi pază, de persoanele cu dizabilităţi, precum şi orice câine folosit în caz de dezastre sau de către organizaţiile neguvernamentale în activităţile educative, terapeutice, de căutare şi salvare sau utilitare; 

o) câine de rasă comună - orice câine care nu poate fi asimilat unei rase omologate; 

p) examen medical - procedura efectuată de un medic veterinar de liberă practică organizat în condiţiile legii prin care se urmăreşte stabilirea statusului de sănătate al câinilor; 

q) gestionarea câinilor fără stăpân - ansamblu de operaţiuni şi proceduri care au ca scop controlul populaţiei de câini fără stăpân;

 r) asociaţie sau fundaţie pentru protecţia animalelor - organizaţie neguvernamentală, înfiinţată în temeiul prevederilor Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, care desfăşoara activităţi şi acţiuni de protecţie a animalelor şi în al carei statut figurează scopuri şi activităţi referitoare la protecţia şi bunăstarea animalelor; 

s) serviciu specializat pentru gestionarea câinilor fără stăpân - serviciu de utilitate publică, înfiinţat la nivelul unităţilor administrativ - teritoriale respectiv al subdiviziunilor acestora, în condiţiile legii, de consiliul local, în scopul gestionării câinilor fără stăpân de pe raza unităţii administrativ - teritoriale respective; 

t) operator al serviciilor specializate pentru gestionarea câinilor fără stăpân - persoană juridică, de drept public sau privat, care are competenţa si capacitatea de a presta servicii în domeniul protecţiei animalelor şi căreia i s-a delegat, incredinţat sau concesionat, în condiţiile legii, realizarea activităţii de gestionare a câinilor fără stăpân; 

u) mijloc de identificare -orice dispozitiv de tipul microcipului, crotaliului, tatuajului, medalionului inscripţionat, care conţine informaţii necesare identificării deţinatorului câinelui, respectiv a serviciului specializat care a gestionat câinele; 

v) identificare - operaţiunea prin care se ataşează câinelui un mijloc de identificare, precum şi operaţiunea de citire a mijlocului de identificare şi de stabilire a datelor de identitate ale deţinatorului câinelui sau a locului de provenienţă a acestuia;

w) înregistrare - operaţiunea prin care datele inscripţionate pe mijlocul de identificare al animalului,  precum şi alte date sunt introduse în registrele de evidenţă a câinilor; 

x) microcip - mijloc de identificare electronic omologat, care se implantează sub pielea animalului, în dreptul omoplaţilor şi care conţine un numar unic criptat sub forma unui cod de bare ce poate fi citit cu ajutorul unui dispozitiv electronic; 

y) vecini - proprietarii spaţiilor locative care au cel puţin un perete comun cu spaţiul locativ în care urmează să fie adăpostiţi câinii adoptaţi din adăposturi; 

z) unitate de ecarisare şi unitate de neutralizare a deşeurilor de origine animală - orice unitate definită ca atare la art. 2 lit. h) şi j) din Ordonanţa Guvernului nr. 47/2005 privind reglementări de neutralizare a deşeurilor de origine animală, aprobată cu modificări prin Legea nr. 73/2006, cu modificările ulterioare.

2.3. Serviciul pentru gestionarea câinilor fără stăpân va asigura:

a) îmbunătățirea condițiilor de viață a cetățenilor;

b) dezvoltarea durabilă a serviciilor;

c) protecția mediului înconjurător.

2.4. Concesionarul serviciului pentru gestionarea câinilor fără stăpân pe raza orașului Boldești-Scăeni, va realiza următoarele:
Capturarea, transportul și adăpostirea câinilor fără stăpân:

a) capturarea câinilor fără stăpân și transportarea acestora la adăpostul special amenajat, pe baza sesizărilor persoanelor fizice și juridice, cât și la propunerea autorității publice locale în program normal, dar și in regim de urgență în cazuri speciale;

b) preluarea, înregistrarea, consultarea, trierea și tratarea câinilor fără stăpân aduși la adăpost se va desfășura într-un spațiu destinat acestei activități;

c) cazarea, hrănirea și controlul bolilor câinilor în adăpost, cu respectarea normelor și măsurilor sanitar-veterinare în vigoare;

d) identificarea și înregistrarea câinilor fără stăpân se realizează cu personal specializat (tehnician veterinar) sau cu medici veterinari de libera practică, organizați în condițiile legii;

e) eutanasierea animalelor bolnave se va realiza cu respectarea normelor legale în vigoare de către personal specializat al serviciului pentru gestionarea câinilor fără stăpân. Aceasta activitate se va efectua de către medic vetrinar cu substanțele și prin procedeele prevăzute de legislația în vigoare, astfel încât să nu provoace chinuirea animalelor. Se eutanasiază animalele bolnave și cele cu comportament agresiv în condițiile prevăzute de legislația specială, respectiv O.U.G. nr. 155/2001, cu completările și modificările ulterioare;

f) pentru adopția și revendicarea câinilor se vor efectua deparazitarea, vaccinarea, sterilizarea, identificarea prin microcipare și întocmirea documentației necesare prevăzute de legislația în vigoare;

g) neutralizarea cadavrelor de animale și a deșeurilor organice colectate și asigurarea condițiilor prevăzute de normele legale pentru depozitarea cadavrelor de animale până la transportarea lor în vederea incinerării;

h) asigurarea unui contract pentru incinerarea cadavrelor de animale cu o societate autorizată;

i) estimarea populației canine și a ratei de înlocuire;

j) programe de informare, educație și responsabilizare a cetățenilor, promovare pentru adopție;

k) reducerea numărului și prin procedeele trebuie să se facă conform măsurilor legislative și/sau administrative.

2.5. Descrierea activității
Serviciul pentru gestionarea câinilor fără stăpân se realizează prin instituirea de norme privind capturarea, transportul, îngrijirea și eutanasierea câinilor fără stăpân care suferă de boli incurabile constatate de medicul veterinar. Serviciul pentru gestionarea câinilor fără stăpân va asigura protecția acestora conform principiilor europene de protejare a animalelor, concomitent cu protecția cetățenilor din unitatea administrativ teritorială în care funcționează.

Concesionarul serviciului pentru gestionarea fără stăpân are ca obiect de activitate gestionarea câinilor fără stăpân de pe domeniul public și privat al orașului Boldești-Scăeni.

      Desfașurarea serviciului pentru gestionarea câinilor fără stăpân presupune următorul ciclu de acțiuni:

a) capturarea câinilor fără stăpân; 

b) transportul câinilor capturați în adăpost;

c) identificarea, înregistrarea și raportarea câinilor fără stăpân; 

d) cazarea câinilor, curățenia adăposturilor, asigurarea hranei zilnice, îngrijirea câinilor;
e) întreținerea sanitar – veterinară a câinilor;

f) revendicarea și adopția câinilor;

g) eutanasierea câinilor fără stăpân și neutralizarea cadavrelor;

h) operațiunile de sterilizare;

i) programe de informare și educație a cetățenilor.

     Concedentul împreună cu concesionarul  au obligația de a face o evaluare a numărului de câini fără stăpân aflați pe raza unității administrativ teritoriale unde funcționează și să întocmească un Plan de acțiune pentru gestiunea lor.

     Planul de acțiune trebuie să cuprindă cel puțin umătoarele elemente:

a) prezentarea teritoriului, respectiv suprafața și numărul de locuitori;

b) evaluarea numărului de câini fără stăpân de pe raza teritoriului;

c) prezentarea resurselor materiale necesare, respectiv numărul de mijloace de transport și   capacitatea acestora, capacitatea de cazare totală, capacitatea de cazare alocată câinilor adoptati la distanță;

d) prezentarea resurselor de personal necesare, respectiv personalul pentru transport, personal pentru capturare, personal pentru îngrijire;

e) prezentare acțiunilor care vor fi intreprinse;

f)    planificarea acțiunilor, respectiv graficul anual al acțiunilor defalcat pe luni;

g) hărți detaliate ale teritoriului cu distribuția populației de câaini fără stăpân;

h) termene precise pentru aplicarea măsurilor;

i) termene pentru reevaluarea numărului de câini fără stăpân de pe raza teritoriului care trebuie efectuată semestrial.

       A)Capturarea câinilor   
          Concesionarul este obligat să captureze câinii fără  stăpân în următoarea ordine:

a) Câinii care circulă liber, fără însoțitor, din preajma școlilor, grădinițelor, locurilor de joacă pentru copii, parcurilor, piețelor publice;

b) Câinii care circulă liber, fără însoțitor, în toate locurile publice;
c) Câinii care circulă liber, fără însoțitor, în zonele periferice ale oraşului Boldeşti-Scăeni.

1)Concesionarul are obligaţia să captureze câinii fără stăpân, din oficiu, pe baza reclamaţiilor scrise sau telefonice ale persoanelor fizice sau juridice, sau la solicitarea autorităţii publice locale; operatorul este obligat să acţioneze de urgenţă în toate situaţiile în care se constată că reclamațiile se referă la câinii agresivi sau periculoși;

2)Concesionarul are obligaţia de a ţine o evidenţă strictă a solicitărilor primite direct de la persoanele fizice şi juridice referitoare la câinii fără stăpân pe domeniul public și privat al oraşului Boldeşti-Scăeni, solicitări pe care le va comunica autorităţii publice în termen de 24 ore, iar în cazul celor referitoare la câinii agresivi sau periculoși, acestea vor fi comunicate de îndată;

3)Activitatea de capturare a câinilor fără stăpân de pe domeniul public şi privat al oraşului Boldeşti-Scăeni se efectuează permanent, în tot cursul anului, conform programului de prestare al serviciului, prin utilizarea de dotări speciale, echipamente de lucru şi dispozitive - crose speciale, plase, cuşti-capcană, puști și pistoale cu tranchilizante sau lansatoare de seringi de uz veterinar  cu  produse  imobilizante,  cu  respectarea  normelor  privind  capturarea şi transportul câinilor, prevăzute de reglementările legale în vigoare;

4)Capturarea câinilor se va face de către personalul angajat al concesionarului, care trebuie alcătuit din persoane instruite în acest sens;

5)Capturarea câinilor nu se va face prin aplicarea unui tratament brutal. Persoanele care capturează câinii fără stăpân vor fi în mod obligatoriu vaccinate antirabic;

6)Persoanele care capturează câinii fără stăpân vor lucra în echipe de minim doi şi  vor purta echipament de protecţie adecvat.

7)Concesionarul va participa, la solicitarea Poliţiei, la capturarea câinilor periculoşi şi agresivi care urmează a fi confiscaţi, conform prevederilor legislaţiei în vigoare.

8)Este interzisă capturarea prin administrare de la distanță a medicamentelor stupefiante și psihotrope, a câinilor care nu sunt foarte agresivi, nu sunt suspecți de a fi turbați sau nu sunt situați în spații inaccesibile, prin administrare de la distanță a medicamentelor stupefiante și psihotrope. 
9)Armele de captură nu pot fi utilizate pentru capturarea căţeilor, aceştia putând fi răniţi grav.   

10)Este interzisă capturarea câinilor de către alte persoane sau prin alte metode  decât cele prevăzute de legislaţia în vigoare.

       B)Transportul câinilor capturați în adăpost 

       Transportul câinilor la adăpost se va face cu respectarea următoarelor condiții:

1) Câinii docili pot fi transportaţi până la adăposturi în vehicule închise de tip camionetă. Câinii se vor transporta în cuşti individuale. Trebuie să existe o cuşcă separată pentru câinii morţi şi pentru câinii bolnavi.

2) Se va utiliza un sistem care să reducă la minimum manipularea directa a animalului.
3) Cuştile pentru transportul animalelor trebuie să fie alese în funcţie de talia animalului. Cuşca trebuie să fie întotdeauna mai lungă decât corpul animalului. Aceste cuşti trebuie să fie fabricate din materiale solide pentru a rezista la uzură. Se pot utiliza şi cuşti din material plastic.

4)Vehiculele trebuie să fie ventilate şi să protejeze animalele împotriva intemperiilor naturii. Mijloacele de transport destinate câinilor fără stăpân trebuie să fie vizibil marcate cu denumirea serviciului de gestionare a câinilor fără stăpân, cu numărul de telefon, cu indicativul mijlocului de transport, dotate cu cuști individuale fixate corespunzător pentru a preveni deplasarea lor în timpul călătoriei și ventilate corespunzător. Vehiculele vor fi dotate cu trusă de prim ajutor.

5) Şoferii vehiculelor care transportă câinii, precum şi însoţitorii trebuie să fie instruiţi pentru a  acorda ajutor câinilor bolnavi şi răniţi.

6) Se interzice întrebuinţarea vehiculelor în alte scopuri decât cele pentru care au fost destinate.

7) Este interzisă eutanasierea câinilor în autovehicule de transport, fiind permisă tranchilizarea celor în suferinţă.

8) Transportul cadavrelor câinilor nu se va face în acelaşi timp cu transportul câinilor vii.

9) După fiecare transport de cadavre, vehiculul va fi imediat supus dezinfectării şi igienizării.

       C) Identificarea, înregistrarea și raportarea câinilor fără stăpân


Concesionarul are obligația respectării tuturor reglementărilor legale în vigoare, respectiv:

a)După capturarea câinilor fără stăpân de pe raza oraşului Boldeşti-Scăeni, concesionarul completează formularul individual de capturare conform anexei nr. 1, parte integrantă din prezentul caiet de sarcini;

b)Concesionarul împreună cu personalul veterinar încadrat vor completa informațiile minime privind câinele fără stăpân intrat în adăpost conform anexei nr. 2, parte integrantă din prezentul caiet de sarcini;

c)Medicul veterinar încadrat cu contract individual de muncă/contract de colaborare/contract de servicii verifică dacă câinii sunt identificați printr-un mijloc de identificare aprobat conform legii și înregistrează informațiile minime privind câinii fără stăpân, intrați în adăpost, în Registrul de evidență a câinilor fără stăpân capturați, conform anexei nr. 3, parte integrantă din prezentul caiet de sarcini;

d)Fiecare câine intrat în adăpost va primi un număr unic de identificare, reprezentat de numărul de ordine din registrul de intrare în adăpost, dacă acesta se ține pe suport hârtie, respectiv numărul generat de sistem în cazul registrului electronic;

e)Crearea și gestionarea unei baze de date pentru evidența numărului de câini, fluxul de animale în adăpost (intrări – ieșiri).

D) Cazarea câinilor, curățenia adăposturilor, asigurarea hranei zilnice, îngrijirea câinilor

1) Câinii  fără  stăpân  vor  fi  cazaţi  în  adăpostul operatorului serviciului  pentru  gestionarea câinilor fără stăpân, pentru o perioada de 14 zile lucrătoare.

2) Câinii fără stăpân, la intrarea în adăpostul operatorului, vor fi triați și cazați în boxe individuale sau comune, în funcție de starea de sănătate a animalului, starea fiziologică, talie și vârstă, grad de agresivitate. Mamele care alăptează vor fi cazate cu puii.

3) Hrănirea câinilor fără stăpân se va face doar cu hrană uscată conform standardelor sanitar veterinare în vigoare, respectând indicațiile producătorului în ceea ce privește cantitatea și modul de administrare a mâncării speciale pentru câini. Căţeii în vârstă de 6 – 12 săptămâni vor fi hrăniţi de 3 ori pe zi, iar câinii în vârstă de peste 12 săptămâni până la 12 luni vor fi hrăniţi de două ori pe zi. Câinii peste un an vor fi hrăniţi o dată pe zi. Hrana va fi administrată individual şi supravegheat.

4) Vasele de apă vor fi curate şi dezinfectate zilnic şi întotdeauna înaintea aducerii unui nou animal în cuşcă. Vasele pentru alimentare vor fi aşezate astfel încât câinii să nu poată urina sau defeca în ele şi să poată fi curăţate şi dezinfectate uşor.

5) Toate cuştile, boxele şi spaţiile închise vor fi spălate şi dezinfectate zilnic. Fiecare spaţiu de cazare va fi curăţat şi dezinfectat înainte de intrarea unui nou animal.

E) Întreținerea sanitar – veterinară a câinilor

1) Operatorul are obligaţia de  a încadra cel puţin un tehnician veterinar pentru evidenţă şi supraveghere. Acesta va întocmi o Fișă individuală de observație a fiecărui animal în parte, aceasta constituind un document medical, ce se arhivează pentru o perioadă de cel puțin 3 ani;

2) Se va instrui fiecare membru al personalului să recunoască semnele de boală şi să le aducă la cunoştinţa personalului veterinar;
3) Examinarea câinilor fără stăpân din adăpost se va face periodic, sau ori de câte ori este necesar;

4) Acţiunea de vaccinare va fi efectuată doar cu vaccin antirabic, conform normelor sanitar veterinare în vigoare, celelalte valențe ale vaccinării vor fi efectuate la cererea noului proprietar, pe cheltuiala sa;

5) Mici tratamente necesare – de urgență, se vor efectua tratamente pentru afecțiuni respiratorii, digestive și neurologice, în baza fișei de observații completate de medical veterinar, al adăpostului;

F) Revendicarea și adopția

Câinii capturaţi şi înregistraţi în evidenţele adăposturilor pot fi revendicaţi sau adoptaţi după cum urmează:

a) în primele 7 zile lucrătoare de la data înregistrării în evidenţele adăposturilor, câinii pot fi revendicaţi de către proprietari;

b) după expirarea termenului prevăzut la lit. a) şi până la expirarea termenului de 14 zile lucrătoare, câinii pot fi revendicaţi sau adoptaţi de către persoane fizice sau juridice, din ţară sau din străinătate, în condiţiile legii;

c) revendicarea şi adopţia sunt gratuite, proprietarul va completa Formularul de revendicare/adopție, declarație angajament conform anexelor nr. 4 și nr. 5, parte integrantă a prezentului caiet de sarcini.

      d) Pentru adopţie şi/sau revendicare câini, operaţiunile care se efectuează sunt următoarele :
· deparazitare interna/externă;

· sterilizare;
· vaccinare antirabică obligatorie sau la cererea adoptatorului şi/sau revendicatorului şi alte vaccinări conform legii;
· înregistrarea în baza de date RECS;

· eliberare carnet de sănătate.
Costurile operaţiunilor sunt suportate de către adoptator/revendicator şi sunt în conformitate cu preţurile practicate în cadrul cabinetului veterinar. Costurile se achită înaintea iniţierii operaţiunilor de adopţie şi/sau revendicare.

      e) Pentru adopţia la distanţă adoptatorul achită contravaloarea serviciilor  prestate prevăzute la lit.d)   pe timpul cazării câinelui în adăpost la tarifele stabilite de operator. 
      f) Începând cu a 8-a zi de cazare a câinilor fără stăpân din adăpost, aceştia  pot  fi  adoptaţi la distanţă de către persoane fizice şi juridice din țară şi din străinatate cu respectarea legislaţiei în vigoare. 

      g) Adopția la distanță se face prin completarea unei declarații angajament conform anexei nr. 6, parte integrantă din prezentul caiet de sarcini.

G) Eutanasierea câinilor fără stăpân și neutralizarea cadavrelor

1) Eutanasierea câinilor se efectuează numai de către un medic veterinar de liberă practică, organizat în condiţiile legii şi încadrat cu contract individual de muncă/contract de colaborare/contract de servicii. Eutanasiile se vor efectua conform prevederilor Ghidului de eutanasie aprobat de Colegiul Medicilor Veterinari din România, în conformitate cu recomandările Organizaţiei Mondiale pentru Sănătate Animală, cu respectarea prevederilor Legii nr. 60/2004 privind ratificarea Convenţiei europene pentru protecţia animalelor de companie, semnată la Strasbourg la 23 iunie 2003.

2) Câinii cu fracturi sau alte afecţiuni grave similare vor fi eutanasiaţi în cel mai scurt timp pentru a evita suferinţa nejustificată a animalelor în cauză;

3) Câinii bolnavi incurabil vor fi eutanasiaţi în termen de 48 de ore de la stabilirea diagnosticului, dacă nu sunt adoptaţi în această perioadă;

4) Împuternicitul Primarului, conform legii, după expirarea termenului de 14 zile lucrătoare de la cazarea câinilor fără stăpân în adăpostul concesionarului, pentru câinii comunitari care nu au fost revendicaţi, adoptaţi, adoptaţi la distanţă sau menţinuţi în adăposturi, va emite o decizie de eutanasie conform anexei nr. 7 parte integrantă din prezentul caiet de sarcini;

5) Asociațiile și fundațiile pentru protecția animalelor pot fi reprezentate la operațiunile de eutanasiere de catre medici veterinari care se regasesc pe listele intocmite si afișate de Colegiul Medicilor Veterinari, aceștia vor transmite o solicitare scrisă în acest sens operatorului sau autorității publice locale.

6) Cadavrele câinilor eutanasiaţi sau cele colectate de pe străzi vor fi incinerate, cu respectarea normelor sanitar veterinare  în  vigoare,  interzicându-se folosirea lor pentru obţinerea de piei, grăsimi, carne, făina proteică şi de alte produse.

7) Operatorul trebuie să aibă încheiat un contract cu o unitate de ecarisare/neutralizare a cadavrelor autorizată sanitar-veterinar sau să deţină instalaţii proprii de incinerare, autorizate conform prevederilor Regulamentului (CE) nr. 1069/2009.

H) Operațiunile de sterilizare

1) Sterilizarea câinilor fără stăpân de rasă comună sau a metiștilor acestora revendicați, adoptați sau adoptaţi la distanţă se realizează în mod obligatoriu; sterilizarea se va realiza prin:

a) Orhidectomie pentru masculi;

b) Ovariohisterectomie pentru femele.

2) După sterilizare, câinii masculi şi femele, vor fi îngrijiţi postoperator timp de 3 zile, respectiv 6 zile.

3) Efectuarea operaţiei de sterilizare  este consemnată în carnetele de sănătate ale câinelui şi în Registrul de evidenţă a câinilor fără stăpân, de către medicul de liberă practică încadrat cu contract individual de muncă/contract de colaborare/contract de servicii.

I)  Programe de informare și educație a cetățenilor

1) Operatorul serviciului pentru gestionarea câinilor fără stăpân, are obligaţia de a promova adopţia şi revendicarea acestora şi de a informa constant populaţia cu privire la programul de funcţionare a adăpostului pentru câinii fără stăpân, asigurând transparenţa.

2) În vederea îndeplinirii obligaţiei prevăzute la alin.1 operatorul serviciului pentru gestionarea câinilor fără stăpân desfăşoară următoarele activităţi:

a) amenajarea de panouri speciale la intrarea în adăpostul pentru câinii fără stăpân şi în spaţiile pentru primirea vizitatorilor din incinta adăpostului respectiv. Panourile de afişaj trebuie să conţină cel puţin următoarele informaţii:

1. data şi locul capturării fiecărui lot de câini, precum şi numărul cuştilor în care câinii respectivi sunt cazaţi;

2. adresa sediului serviciului pentru gestionarea câinilor fără stăpân, adresa adăpostului, adresele de e-mail, precum şi numerele de telefon;

3. programul de vizitare a adăpostului şi programul de revendicare a câinilor fără stăpân;

b) crearea de website-uri pentru accesul publicului la informaţiile prevăzute la lit. a);

3)Tarifele practicate pentru activităţile prevăzute la articolele enumerate mai sus (art. 5 -15) la prezentul caiet de sarcini vor fi prezentate potrivit ofertei prevăzută în Anexa nr. 8 parte integrantă din prezentul caiet de sarcini.

Capitolul III. CONDIȚII DE EXPLOATARE A SERVICIULUI PENTRU GESTIONAREA CÂINILOR FĂRĂ STĂPÂN ÎN ORAȘUL BOLDEȘTI-SCĂENI
3.1. Condiții tehnice


Serviciul  pentru gestionarea câinilor fără stăpân al oraşului Boldeşti-Scăeni trebuie să asigure prestarea în regim continuu pentru toți utilizatorii din raza de acoperire, respectând condițiile tehnice fiecărei activități.


Bunurile utilizate în derularea concesiunii sunt doar :

     -bunurile proprii – bunuri ale concesionarului necesare desfașurării activității, achiziționate înainte sau dupa încheierea contractului și până la încheierea acestuia.

3.2. Obiective de exploatare


Obiectivele pe care trebuie să le atingă serviciul pentru gestionarea câinilor fără stăpân sunt următoarele:

     a) îmbunătățirea condițiilor de viață ale cetățenilor;

     b) promovarea calității și eficiența serviciul pentru gestionarea câinilor fără stăpân;

     c) dezvoltarea durabilă a serviciilor;

     d) protecția și conservarea mediului înconjurător și a sănătății populației;

     e) gestionarea corespunzătoare a deșeurilor de origine animală;

     f) menținerea condițiilor sanitare în conformitate cu normele de igienă și sănătate publică;

     g) protecția animalelor;

     h) satisfacerea cerințelor și nevoilor comunităților locale;

     i) continuitatea serviciului.

3.2.1 Obiective de ordin economic

1) Serviciul pentru gestionarea câinilor fără stăpân va urmări să realizeze un raport calitate/cost cât mai bun pentru perioada de derulare a contractului și un echilibru între riscurile și beneficiile asumate prin contract.

2) Cantităţile estimate si serviciile ce urmeaza a fi prestate pentru care se pot depune  oferte, sunt redate în anexa nr. 8. 
3) Programul prestaţiei se va stabili de concedent, de comun acord cu concesionarul, astfel încât acesta să conducă la reducerea numărului câinilor fără stăpân din oraş.

4) Dotări cu personal şi utilaje. Concesionarul îşi va dimensiona baza materială, personalul, autovehiculele şi echipamentele pentru capturarea şi transportul câinilor fără stăpân, în funcţie de numărul estimat al acestora, având în vedere suprafeţele domeniului public si privat ale oraşului Boldeşti-Scăeni. Operatorul asigură încadrarea în Serviciul pentru gestionarea câinilor fără stăpân  al oraşului Boldeşti-Scăeni, a cel puţin un tehnician veterinar pentru evidenţa şi supraveghere, iar identificarea şi înregistrarea câinilor fără stăpân se va efectua exclusiv cu un medic veterinar de liberă practică angajat cu contract individual de muncă sau prin contract de prestări servicii/colaborare cu un medic veterinar de liberă practică, organizat în condiţiile legii.

5) Operatorul  este obligat să facă dovada deţinerii a cel puţin unui autovehicol amenajat special pentru transportul câinilor capturaţi, la depunerea ofertei.

6) Numărul personalului cât şi al dotărilor se vor stabili de către operator în funcţie de estimările referitoare la populaţiile de câini fără stăpân, dar nu mai puţin de numărul personalului şi al dotărilor prevăzute în caietul de sarcini. 
7) Concesionarul  va prezenta planul de control şi monitorizare a activităţilor.

3.2.2 Obiective de mediu

1) Pe perioada derulării activităţii serviciului de gestionare a câinilor  fără stăpân se vor respecta condiţiile impuse de legislaţia privind protecţia mediului.

2) Concesionarul va implementa condiţionările ce se stabilesc prin acte normative emise de autorităţile de mediu competente, şi va urmări:

- reducerea degradării mediului amenajat (zone verzi);

- reducerea poluării cu fecale a căilor de acces şi spaţiilor verzi.

3.3.Cantități de lucru

Concesionarul va captura câinii fără stăpân de pe domeniul public și privat al orașului Boldești-Scăeni (străzi, alei, parcuri, maluri de apă, etc) din apropierea instituțiilor publice, unităților de învățământ, etc.

Pentru activitățile prestate de concesionar, ce constau în :

- capturare prin tranchilizante cu pistol sau aer comprimat, crosă sau cuşti de capturare;

- identificare prin crotaliere sau microcipare, înregistrare la locul capturării şi la intrarea în adăpost ;

- transport la adăpost cu autovehicule autorizate;

- consultaţie (verificarea stării de sănătate, separarea pe sexe, vârstă, talie, în vederea repartizarii pe boxe în momentul intrării în adăpost);

- cazare în adăpost (14 zile);

- tratament și îngrijire câini;

- hrănire câini;

   sunt prevăzute următoarele tarife :

	Denumire prestație
	UM
	Tarif maxim acceptat

Lei/UM/fără TVA

	Capturare prin tranchilizante cu pistol sau aer comprimat, crosă sau cuşti de capturare; identificare prin crotaliere sau microcipare, înregistrare la locul capturării şi la intrarea în adăpost; transport la adăpost cu autovehicule autorizate
	
	350

	Consultaţie (verificarea stării de sănătate, separarea pe sexe, vârstă, talie, în vederea repartizarii pe boxe în momentul intrării în adăpost)
	
	

	Cazare în adăpost (14 zile)
	
	

	Tratament și îngrijire câini
	
	

	Hrănire câine
	
	

	Consultație în timpul staționarii în adăpost
	buc.
	Serviciul cade în sarcina concesionarului fără pretenții financiare

	Eutanasiere câini
	buc.
	Serviciul cade în sarcina concesionarului fără pretenții financiare

	Neutralizare cadavre (întocmire documentaţie prevazută de lege pentru eutanasiere câine, ambalare cadavre, incinerare cadavre)
	buc
	Serviciul cade în sarcina concesionarului fără pretenții financiare


Costul tuturor operațiunilor per cap/câine este de maxim 350 lei fără TVA și se va achita de către concedent.

Cad în sarcina exclusivă a consionarului, fără alte pretenții financiare de la concedent, următoarele operațiuni:

· consultație în timpul staționării în adăpost;
· eutanasierea câinilor agresivi, cu boli incurabile și cei care nu sunt adoptați sau revendicați, conform legislației în vigoare;

· ambalarea cadavrelor;

· incinerare  conform contractului încheiat cu o societate de neutralizare;

· întocmirea documentației prevăzute de legislația în vigoare.

3.4. Dotări cu personal și utilaje

      Concesionarul îşi va dimensiona serviciul de specialitate (personalul, dotările şi echipamentele) astfel încât să poată desfăşura în condiţii optime activitatea pe care o gestionează.
      Concesionarul va deține următoarele dotări minime necesare:

a) Spațiu de cazare pentru câini conform O.U.G. nr. 155/2001 privind programul de gestionare a câinilor fără stăpân, cu completările și modificările ulterioare;

b) Personal calificat pentru activități sanitar veterinare, încadrat cu contract de muncă/contract de colaborare/contract de servicii;

c) Spațiu administrativ;

d) 1 șofer și minim 2 muncitori pentru echipa mobilă de capturarea câinilor fără stăpân;

e) Îngrijitor – minim 2 muncitori;

f) Dispecerat pentru primirea sesizărilor și coordonarea echipei pe teren;

g) Persoană desemnată pentru evidențe și fișe individuale ale câinilor intrați sau ieșiți din adăpost;

h) Persoană de contact în relația cu oraşul Boldeşti-Scăeni, cu agenții economici, cu asociațiile de proprietari, etc.

Concesionarul serviciului va face dovada deținerii unui spațiu de adăpostire pentru animalele fără stăpân capturate, autorizat din punct de vedere sanitar-veterinar, dimensionat suficient pentru cazarea câinilor, cu posibilitatea de extindere, în conformitate cu legislația în vigoare, situat pe raza oraşului Boldeşti-Scăeni sau la o distanță de maximum 20 km de depărtare de  oraş.

     Concesionarul va face dovada deținerii unui mijloc de transport autorizat din punct de vedere sanitar veterinar.

3.5. Tehnologii

     Operatorul va prezenta în documentația de ofertă tehnică concepția proprie privind modalitatea de organizare și funcționare a serviciului pentru gestionarea câinilor fără stăpân referitoare la: capturarea și transportul câinilor fără stăpân, la autovehiculele din dotare folosite, la modul de asigurare a coeficientului de utilizare a acestora, facilitățile oferite, etc.

      Operatorul va asigura următoarele cerințe minime:

a)respectarea legislației, normelor, prescripțiilor și regulamentelor privind igiena muncii, protecția muncii, gospodărirea apelor, protecția mediului, prevenirea și stingerea imcendiilor;
b)exploatarea, întreținerea și reparația instalațiilor și mijloacelor de transport se va realiza în timp util, astfel încât să asigure continuitatea serviciului;
c)furnizarea către autoritatea administrației publice locale a informațiilor solicitate și accesul la documentele ce stau la baza prestării serviciului pentru gestionarea câinilor fără stăpân, în condițiile legii;
e)respectarea angajamentelor luate prin contractul de delegare a gestiunii serviciului pentru gestionarea câinilor fără stăpân;
f)prestarea activității pe domeniul public și privat al oraşului Boldeşti-Scăeni;
g)realizarea unui sistem de evidență al sesizărilor și reclamațiilor și de rezolvare operativă a acestora;
deținerea de personal necesar pentru prestarea serviciului asumat prin contract;
h)îndeplinirea indicatorilor miniali de performanță ai serviciului pentru gestionarea câinilor fără stăpân din oraşului Boldeşti-Scăeni, prevăzuţi în anexa nr. 11.
Capitolul IV. Programul prestaţiei
1) Activitatea de gestionare a câinilor fără stăpân se va desfăşura în baza unui program prestabilit, care să conducă la reducerea numărului câinilor fără stăpân, prin monitorizarea permanentă de către operator a activităților descrise mai sus, a sesizărilor înregistrate cu privire la aceasta.

2) Accesul publicului în adăpost este permis conform programului, de luni până vineri, în intervalul orar 10,00 – 14,00.

3) Sâmbătă accesul publicului, în vederea adopţiei, se face în intervalul orar 10,00 – 12,00. 

4) Duminica şi în timpul zilelor de sărbători legale adăpostul este închis publicului vizitator.

5) Revendicarea câinilor fără stăpân se poate face pe toată perioada de acces a publicului în adăpost, perioada prevăzută la alin. (2) şi (3). 

Capitolul V. Verificări, recepții, garanții
1) Concedentul, prin persoana împuternicită, va verifica prin sondaj modul de efectuare a prestației de către operator. Concesionarul va întocmi rapoarte de activitate zilnice conform anexei nr. 9 la prezentul caiet de sarcini. Rapoartele se vor transmite prin format electronic sau pe suport de hârtie pâna cel târziu la ora 14,00 a zilei următoare; 

2) Concedentul, prin persoana împuternicită va verifica ca situațiile lunare conform anexei nr. 10 la prezentul caiet de sarcini să cuprindă toate rapoartele de activități zilnice în format tipărit și semnate de către concesionar și urmăritorul de contract, iar tarifele să corespundă cu cele stabilite în în urma acceptării ofertei. 
3) Concedentul, în urma verificărilor efectuate în adăpost, va întocmi procese-verbale de constatare, iar pe teren va întocmi Nota de constatare, în care se vor consemna aspectele constatate și modul de rezolvare de către concesionar al sesizărilor primite de la cetățeni.

4) La sfârşitul fiecărei luni se întocmeşte de către concesionar situaţia de plată în baza rapoartele zilnice întocmite de concesionar şi confirmate de concedent. Sumele rezultate din situaţiile de plată lunare vor fi facturate numai după confirmarea cantitativă şi calitativă de către concedent.

5) Concesionarul răspunde şi garantează material şi financiar de bună desfăşurare a serviciului, calitatea şi cantitatea stabilite prin programul de prestaţie. În cazul în care concesionarul nu-și îndeplinește obligațiile asumate prin contract, va fi sancționat conform prevederilor Cap.X.
Capitolul VI. DURATA CONCESIUNII

Durata contractului  este de 5(cinci) ani. Contractul se poate prelungi cu acordul părților, potrivit prevederilor legislației în vigoare la momentul expirării duratei contractului.

În cazul în care achizitorul nu doreşte prelungirea contractului la expirarea acestuia, va anunţa, în scris, prestatorul cu cel puţin 6 luni înainte de expirarea termenului contractului şi va demara procedura de încredinţare a serviciului public de gestionare a câinilor fără stăpân, conform procedurilor legale.

       Pe toata durata contractului de concesiune este interzisă concesionarului, subconcesionarea serviciului pentru gestionarea câinilor fără stăpân.

Capitolul VII. PREŢUL CONTRACTULUI

1) Serviciile şi cantităţile estimate sunt cele prevăzute în Anexa nr. 8.

2) Valoarea contractului va fi determinată având la bază oferta acceptată potrivit criteriului de atribuire, pentru un număr estimat de 950 câini capturaţi pe o perioadă  de 5 ani.

3) Operatorul are dreptul să propună beneficiarului ajustarea preţului, pentru serviciile prestate, ce se va putea realiza  începând cu anul doi al concesiunii, după cum urmează:

a) pentru primele 12 luni de contract, tarifele sunt şi rămân cele menţionate în oferta de tarife declarată câştigătoare;

b) prima ajustare se va putea realiza la 12 luni după semnarea contractului. Ajustarea preţurilor unitare ofertate se va face pe baza indicilor de inflaţie publicaţi de INS;

c) Actualizare preţurilor va fi solicitată beneficiarului de către operator la începutul anului şi va fi aprobată de către consiliul local.

4) Tarifele pentru fiecare activitate vor avea incluse toate taxele ( cheltuielile de transport, cheltuielile de depozitare, cheltuielile de personal sau alte taxe ocazionate de prestarea activităţilor conform caietului de sarcini, alte costuri şi componente de costuri);

Capitolul VIII.  REDEVENȚA

1) Redevența se stabilește prin contractul de delegare a serviciului pentru gestionarea câinilor fără stăpân din oraşul Boldeşti-Scăeni.

2) Redevența este de 2% din valoarea facturilor, fără TVA,  emise şi încasate de operator.

3) Plata redevenței se va face de către concesionar în termen de 30 de zile de la data încasării facturii, în contul de trezorerie al beneficiarului, conform contractului cadru. 

4) Neplata redevenţei sau executarea cu întarziere a acestei obligaţii dă dreptul concedentului de a calcula majorări şi penalităţi de 0,1%  pentru fiecare zi de întârziere. 
Capitolul IX. SANCȚIUNI

Pentru încălcări ale condițiilor de execuție a operațiunilor de gestionare a câinilor fără stăpân, concesionarul va fi sancționat după cum urmează: 

a) neefectuarea capturării câinilor fără stăpân, la solicitarea concedentului, în termen de maxim 48h de la data comunicării se sancționează cu 5% din contravaloarea prestației executate de la data comunicării și până la executarea efectivă;

b) neefectuarea succesivă pe o perioadă de 6 luni de zile a mai mult de 10 solicitări ale concedentului, atrage desființarea de drept a contractului, fără a mai fi necesară punerea în întârziere sau îndeplinirea vreunei formalități prealabile;

c) nerespectarea condițiilor sanitare veterinare de desfășurare a activităților de gospodărire a câinilor fără stăpân, atrage după sine sancțiuni din partea concedentului în temeiul legislației specifice. Repetarea de cel puțin 10 ori a abaterilor de la normele sanitare veterinare pe parcursul a trei luni de zile, duce la sancționarea cu 10% din valoarea prestației cumulate pe cele trei luni.
Capitolul X. CUANTUMUL GARANȚIILOR ȘI PLĂȚILOR DATORATE DE OPERATOR

1)Întrucât valoarea estimată a contractului pentru primul an este de 66.500,00 lei (190 buc.x 350 lei), se percepe o garanție de participare la procedura de atribuire în cuantum de 1.300,00 lei (mai puțin de 2% din valoarea estimată medie anuală a contractului de concesiune), garanție ce va fi valabilă pe toata durata ofertei și se va restitui după încheierea procedurii de atribuire.
2)Documentația va fi publicata pe SEAP în format electronic. Cu ocazia procedurii de atribuire, trebuie făcută dovada de constituire a garantiei de participare.
Capitoul XI. CLAUZE REFERITOARE LA ÎNCETAREA/REZILIEREA CONTRACTULUI

Încetarea delegării de gestiune prin concesiune se face în următoarele situații:

a) în cazul în care operatorului i se retrage autorizația de funcționare sau aceasta nu este prelungită după expirarea termenului;

b) la expirarea duratei stabilite prin contractul de delegare, dacă părțile nu convin, în scris, prelungirea acestuia, în condițiile legii;

c) în cazul în care interesul național sau local o impune, prin denunțarea unilaterală de către achizitor;

d) în cazul nerespectării obligațiilor contractuale de către prestator, prin reziliere, cu plata unei despăgubiri în sarcina prestatorului;

e) în cazul nerespectării obligațiilor contractuale de către achizitor, prin reziliere, cu plata unei despăgubiri în sarcina achizitorului;

f) în cazul imposibilității obiective a prestatorului de  a desfăşura activitatea, prin renunțare, fără plata unei despăgubiri;

g) în cazuri de forță majoră sau caz fortuit, când prestatorul se află în imposibilitatea de a continua contractul, prin renunțare, fără plata unei despăgubiri.

h) în cazul în care operatorul intră sub incidenţa prevederilor Legii nr. 85/2014 privind procedurile de  prevenire a insolvenţei şi de insolvenţă.

i) cu acordul părţilor.

Capitolul XII. MODIFICAREA CONTRACTULUI

1)Modificarea  contractului se poate face numai ca urmare a modificărilor suferite de Strategia autorităților administrației publice locale privind serviciul public pentru gestionarea câinilor fără stăpân, strategie aprobată de Direcția de Sănătate și de Agenția de Protectie a Mediului.
2)Modificările survenite vor face obiectul unor negocieri cu concesionarul contractului, încetarea contractului fiind făcută numai în cazul imposibilității concesionarului serviciului de a se adapta noilor condiții de calitate sau cantitate a serviciului.
3)În cazul în care autoritatea admnistrației publice locale dorește executarea  unor  alte categorii de servicii, acestea vor face obiectul unor contracte separate, încheiate potrivit normelor legale în vigoare.
4)Orice modificare a contractului se face prin act adițional cu acordul ambelor părți.
Capitolul XIII. DISPOZIȚII FINALE

1.Concesionarul este obligat să respecte legislația specifică în vigoare, pe tot parcursul derulării contractului și Regulamentul Serviciului pentru gestionarea câinilor fără stăpân al oraşului Boldeşti-Scăeni.
2.Condițiile prevăzute în caietul de sarcini sunt minimale pentru serviciul de gestionarea câinilor fără stăpân din oraşului Boldeşti-Scăeni, acestea se pot complete cu prevederile legale incidente. În lipsa unor dispozitii exprese prevazute în caietul de sarcini şi/sau în regulament se vor aplica dispozițiile OUG nr. 155/2001 si HG 1059/2013.

3. Orice modificare legislativă ulterioară modifică de drept prevederile prezentului Caiet de sarcini.
4. Operatorul Serviciului pentru gestionarea câinilor fără stăpân al oraşului Boldeşti-Scăeni are obligaţia de a respecta prevederile legale referitoare la prelucrarea  datelor cu caracter personal ale tuturor persoanelor implicate în organizarea şi desfăsurarea activităţilor prevăzute în caietul de sarcini, potrivit DGRP 2016/679.

Anexa nr. 1 la Caietul de sarcini

FORMULAR INDIVIDUAL DE CAPTURARE

    1. Informaţii despre câine

    a) Numărul de identificare (dacă există)

    b) Rasa

    c) Sex: M              F

    d) Culoare

    e) Semne particulare

    f) Talie: mica: (sub 10 kg)

                  mijlocie: (11 - 20 kg)

                  mare: (peste 20 kg)

    g) Stare generală: foarte proastă

proastă

                       
moderată

                        
bună

                       
foarte bună

    2. Informaţii privind capturarea:

    a) Ziua ..... luna ........ anul .........

    b) Locul capturării: Zona/cartierul ............... Strada……….......

    c) Ora capturării:…………….

    3. Informaţii privind echipa de capturare:

        Indicativ mijloc de transport .....................................

    Numele ......................... Prenumele ...........................

    Semnătura .........

Anexa nr. 2  la Caietul de sarcini

INFORMAŢII MINIME

privind câinele fără stăpân intrat în adăpost

    1. Informaţii despre câine (conform Formularului individual de capturare)

    2. Informaţii privind capturarea şi echipa de capturare (conform Formularului individual de capturare)

    3. Informaţii privind cazarea:

    a) numărul unic de identificare atribuit la intrarea în adăpost;

    b) data şi ora cazării în adăpost;

    c) caracteristicile individuale ale animalului;

    d) numărul unic al cuştii;

    e) starea de sănătate a animalului:

    1. clinic sănătos |_|

    2. semne clinice |_|

    4. Informaţii privind eutanasierea:

    a) motivul eutanasierii;

    b) substanţa utilizată pentru eutanasiere;

    c) numele persoanei care realizează eutanasia.

    5. Informaţii referitoare la adopţie:

    a) nr. de identificare;

    b) numărul fişei de adopţie.

    6. Informaţii medicale:

    a) data deparazitării;

    b) data vaccinării antirabice;

    c) data sterilizării;

    d) persoanele care au instrumentat manoperele.

 Medic veterinar

Numele…………….Prenumele……….

Semnătură………………………

Parafă L.S.

Anexa nr. 3 la Caietul de sarcini

Registrul de evidenţă al câinilor fără stăpân capturaţi pe raza oraşului

 Boldeşti-Scăeni

	Nr.crt.
	Data capturarii
	Sex
	Adresa
	Caracteristici
	Nr. unic

de

identificare
	Microcip/

crotaliu
	Obs.

	1
	
	
	
	
	
	
	

	2
	
	
	
	
	
	
	

	3
	
	
	
	
	
	
	

	4
	
	
	
	
	
	
	

	5
	
	
	
	
	
	
	

	6
	
	
	
	
	
	
	

	7
	
	
	
	
	
	
	


Anexa nr. 4 la Caietul de sarcini

FORMULAR DE REVENDICARE/ADOPŢIE

Operator serviciul de gestionare a câinilor fără stăpân

Adresa:

Telefon:
DECLARAŢIE-ANGAJAMENT

nr. ....../..........

    Subsemnatul/Subsemnata, ..........................., domiciliat/domiciliată în ..........................., str. ..................... nr. .., bl. ..., et. ..., ap. ..., sc. ..., judeţul/sectorul ............, telefon ..............., posesor/posesoare al/a BI/CI seria ..... nr. .............., eliberat/eliberată de .......... la data de ............., mă angajez să revendic/să adopt câinele cu numărul de identificare .................. sau microcipat cu numărul ................, trecut în carnetul de sănătate, adăpostit de Serviciul de gestionare a câinilor fără stăpân, devenind proprietarul/proprietara acestuia, în următoarele condiţii:

    1. să respect normele de îngrijire şi hrănire a câinelui;

    2. să prezint periodic câinele la medicul veterinar, în cazul în care se impune intervenţia acestuia sau pentru a fi vaccinat antirabic;

    3. să anunţ Serviciul de gestionare a câinilor fără stăpân, în cazul decesului, furtului, pierderii sau al înstrăinării acestuia, în termen de 15 zile;

    4. să nu abandonez câinele, să îl controlez, să îl supraveghez, iar, în cazul în care nu îl mai doresc, să îl predau Serviciului de gestionare a câinilor fără stăpân;

    5. să permit reprezentanţilor Serviciului de gestionare a câinilor fără stăpân să monitorizeze câinele adoptat;

    6. câinele va fi crescut şi adăpostit la următoarea adresă: ..........................................................; orice schimbare de locaţie mai mare de 15 zile va fi comunicată telefonic serviciului de unde s-a făcut adopţia.

    Declar totodată că deţin un număr de ......... câini/nu deţin niciun câine.

    Data ...................

    Semnătura revendicatorului/adoptatorului,

    .........................................

             Semnătura reprezentantului

    Serviciului de gestionare a câinilor fără stăpân,

    ................................................
Anexa nr. 5 la Caietul de sarcini

FORMULAR DE REVENDICARE/ADOPŢIE

    Antetul

    Adresa:

    Telefonul:

DECLARAŢIE-ANGAJAMENT

nr. ....../..........

    Subscrisa, ............................, cu sediul în ...................., str. .................. nr. ...., sectorul/judeţul ............, telefon ................, înregistrată la .................. sub nr. ................., reprezentată de ............................, în calitate de ................., legitimat/legitimată cu BI/CI seria .... nr. .............., eliberat/eliberată de ............... la data de .............., se angajează să revendice/adopte câinele cu numărul de identificare ................ sau microcipat cu numărul ............., trecut în carnetul de sănătate, adăpostit de Serviciul de gestionare a câinilor fără stăpân, în următoarele condiţii:

    1. să respect normele de îngrijire şi hrănire a câinelui;

    2. să prezint periodic câinele la medicul veterinar, în cazul în care se impune intervenţia acestuia sau pentru a fi vaccinat antirabic;

    3. să anunţ Serviciul de gestionare a câinilor fără stăpân, în cazul decesului, furtului, pierderii sau al înstrăinării acestuia;

    4. să nu abandonez câinele, să îl controlez, să îl supraveghez, iar, în cazul în care nu îl mai doresc, să îl predau Serviciului de gestionare a câinilor fără stăpân;

    5. să permit reprezentanţilor Serviciului de gestionare a câinilor fără stăpân să monitorizeze câinele adoptat;

    6. câinele va fi crescut şi adăpostit la următoarea adresă: .....................................................; orice schimbare de locaţie mai mare de 15 zile va fi comunicată telefonic serviciului de unde s-a făcut adopţia.

    Declar totodată că deţin un număr de ........ câini/nu deţin niciun câine.

    Data ...................

    Semnătura revendicatorului/adoptatorului,

    .........................................

             Semnătura reprezentantului

    Serviciului de gestionare a câinilor fără stăpân,

    ................................................
Anexa nr. 6 la Caietul de sarcini

DECLARAŢIE-ANGAJAMENT PRIVIND ADOPŢIA LA DISTANŢĂ

Nr. ....../.........

    |_| Persoană juridică

    Subscrisa, ............................, cu sediul în ...................., str. ....................... nr. ....., sectorul/judeţul ....................., telefon .............., adresă de poştă electronică .........................., înregistrată la .............. sub nr. ............, reprezentată de ........., în calitate de .................., legitimat/legitimată cu BI/CI seria .... nr. ..............., eliberat/eliberată de ............... la data de ............,

     _

    |_| Persoană fizică

    Subsemnatul, ........................., cu domiciliul în ................., str. ........................ nr. ......, sectorul/judeţul ..................., telefon ................, adresă de poştă electronică ........................, legitimat/legitimată cu BI/CI seria ..... nr. ............., eliberat/eliberată de ........ la data de ............,

    se angajează să adopte la distanţă câinele cu numărul de identificare .......................... sau microcipat cu numărul ......................., trecut în carnetul de sănătate, adăpostit de serviciul pentru gestionarea câinilor fără stăpân, în următoarele condiţii:

    1. va suporta cheltuielile de întreţinere în adăpostul public stabilite prin hotărâre a consiliului local;

    2. câinele adoptat la distanţă poate fi preluat oricând de către adoptator sau poate fi adoptat direct cu acordul adoptatorului la distanţă.

    În cazul nerespectării de către adoptator, pe o perioadă de 14 zile lucrătoare consecutive, a condiţiilor asumate la pct. 1, adopţia la distanţă va înceta de drept.

    Data ...................

    Semnătura adoptatorului la distanţă

    ...................................

    Semnătura reprezentantului Serviciului pentru gestionarea câinilor fără stăpân

    ...................................

Anexa nr. 7 la Caietul de sarcini

Oraşul Boldeşti-Scăeni – Serviciul pentru gestionarea câinilor fără stăpân

DECIZIE PRIVIND EUTANASIEREA

Nr. ......./...........

Având în vedere expirarea termenului de 14 zile lucrătoare de la data capturării, în conformitate cu prevederile Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân, aprobată cu modificări şi completări prin Legea nr. 227/2002, cu modificările şi completările ulterioare, în care câinele nu a fost revendicat, adoptat, adoptat la distanţă, sau menţinut în adăpost, prin prezenta se decide eutanasierea în termen de ........... a câinelui cu număr unic de identificare ..................... sau microcipat cu numărul ......................, capturat de către operatorul serviciului pentru gestionarea câinilor fără stăpân în data de .........................

Data

..................

Împuternicitul primarului,

..........................

(numele şi prenumele)

..........................

(semnătura)

Anexa nr. 8 la Caietul de sarcini

OFERTĂ TARIFE

	Nr.

crt
	Denumire prestație
	UM
	Cantități

estimate pe 5 ani
	Tarif maxim Lei/UM

fără TVA
	Valoare ofertată pe 5 ani, fără TVA

	1
	Capturare prin tranchilizante cu pistol sau aer comprimat, crosă sau cuşti de capturare; identificare prin crotaliere sau microcipare, înregistrare la locul capturării şi la intrarea în adăpost; transport la adăpost cu autovehicule autorizate
	buc.
	950
	350,00
	

	2
	Consultaţie (verificarea stării de sănătate, separarea pe sexe, vârstă, talie, în vederea repartizarii pe boxe în momentul intrării în adăpost)
	
	
	
	

	3
	Cazare în adăpost (14 zile)
	
	
	
	

	4
	Tratament și îngrijire câini
	
	
	
	

	5
	Hrănire câine
	
	
	
	

	6
	Consultație în timpul staționarii în adăpost
	buc.
	Serviciul cade în sarcina concesionarului fără pretenții financiare

	7
	Eutanasiere câini
	buc.
	Serviciul cade în sarcina concesionarului fără pretenții financiare

	8
	Neutralizare cadavre (întocmire documentaţie prevazută de lege pentru eutanasiere câine, ambalare cadavre, incinerare cadavre)
	buc.
	Serviciul cade în sarcina concesionarului fără pretenții financiare


Cantităţile pentru oferta financiară sunt estimate, achizitorul îşi rezervă dreptul de a modifica aceste cantităţi în funcţie de situaţia existentă pe teren şi a modificărilor legislative, dar fără a depăşi valoarea totală a contractului

L.S.

Data: _____________ 

semnătura autorizată

Anexa nr. 9 la Caietul de sarcini 

Rapoarte de activitate zilnice cu privire la prestațiile efectuate de operatorul serviciului pentru gestionarea cânilor fără stăpân

	
	
	
	
	ZIUA


	

	Nr.

Ctr.
	OPERAŢIE
	
	
	U.M.
	Cantități

realizate

	1
	Capturare prin tranchilizante cu pistol sau aer comprimat, crosă sau cuşti de capturare; identificare prin crotaliere sau microcipare, înregistrare la locul capturării şi la intrarea în adăpost; transport la adăpost cu autovehicule autorizate
	
	
	capete
	

	2
	Consultaţie (verificarea stării de sănătate, separarea pe sexe, vârstă, talie, în vederea repartizarii pe boxe în momentul intrării în adăpost)
	
	
	
	

	3
	Cazare în adăpost (14 zile)
	
	
	capete
	

	4
	Tratament și îngrijire câini
	
	
	capete
	

	5
	Hrănire câini
	
	
	capete
	

	6
	Consultație în timpul staționarii în adăpost
	
	
	capete
	

	7
	Eutanasiere câini
	
	
	capete
	

	8
	Neutralizare cadavre (întocmire documentaţie prevazută de lege pentru eutanasiere câine, ambalare cadavre, incinerare cadavre)
	
	
	capete
	


Menţiuni ale operatorului cu privire la activităţiile prestate

1. Autovehiculele utilizate (numărul de înmatriculare, copie foaie de parcurs conform legii)

2. Numele şi prenumele echipei de capturare

3. Numerele unice de identificare atribuite cânilor la intrarea în adăpost.

4. În cazul câinilor capturaţi identificaţi prin microcip, sau alte mijloace de identificare prin care se poate stabili identitatea proprietarului, se va trasnmite codul de înregistrare.

5. Cazurile de boală

6. Revendicări

7. Adopţii

8. Cereri de adopţii la distanţă

9. Sesizări şi solicitări de la persoanele fizice şi juridice, asociaţii, fundaţii, etc., înregistrate la operator

10. Alte animale intrate în adăpost

OPERATOR,                                                                                                    

                                                                                                            BENEFICIAR,

ADMINISTRATOR                                                               

                                                                                             ORAŞUL BOLDEŞTI-SCĂENI

Numele şi prenumele                                                                                

(Semnătura şi ştampila)                                                                         

                                                                                                     Numele şi prenumele

                                                                                                             (semnătura)

RESPONSABIL CONTRACT,

                                                                                                  Numele şi prenumele 

                                                                                                                              (semnătura)

Anexa nr. 10 la Caietul de sarcini
Situatie lunară cu privire la prestațiile efectuate de operatorul serviciului 

 pentru gestionarea cânilor fără stăpân în perioada………

	Nr.
crt
	Operație
	UM

Tarif
Lei/cap
	Cantitate
capete
	Valoare

Lei, fără TVA

	1
	Capturare prin tranchilizante cu pistol sau aer comprimat, crosă sau cuşti de capturare; identificare prin crotaliere sau microcipare, înregistrare la locul capturării şi la intrarea în adăpost; transport la adăpost cu autovehicule autorizate
	
	
	

	2.
	Consultaţie (verificarea stării de sănătate, separarea pe sexe, vârstă, talie, în vederea repartizarii pe boxe în momentul intrării în adăpost)
	
	
	

	3.
	Cazare în adăpost (14 zile)
	
	
	

	4.
	Tratament și îngrijire câini
	
	
	

	5.
	Hrănire câini
	
	
	

	6.
	Consultație în timpul staționării în adăpost
	Serviciul cade în sarcina concesionarului fără pretenții financiare

	7.
	Eutanasiere câini
	Serviciul cade în sarcina concesionarului fără pretenții financiare

	8.
	Neutralizare cadavre (întocmire documentaţie prevazută de lege pentru eutanasiere câine, ambalare cadavre, incinerare cadavre)
	Serviciul cade în sarcina concesionarului fără pretenții financiare


Menţiuni ale operatorului cu privire la activităţiile prestate

1. Cazurile de boală

2. Revendicări

3. Adopţii

4. Cereri de adopţii la distanţă

5. Sesizări şi solicitări de la persoanele fizice şi juridice, asociaţii, fundaţii, etc., înregistrate la dispeceratul operatorului

6. Alte animale intrate în adăpost

                                                                                                       OPERATOR,                                                                                                

      BENEFICIAR,

         ORAŞUL                                                                      ADMINISTRATOR                                                                         BOLDEŞTI-SCĂENI

Anexa nr. 11 la Caietul de sarcini

INDICATORI MINIMALI
de performanţă şi de evaluare a serviciului pentru gestionarea câinilor fără stăpân
  1. Numărul de intervenţii la sesizări din totalul intervenţiilor :
-  minim 70%

  2. Număr de intervenţii nereuşite din total intervenţii :
-
maxim 5%

  3. Dotarea cu utilaje şi echipamente de prindere conform normelor :

- crose telescopice
- minim 2 buc.

- puşcă cu tranchilizante
- minim1buc
- maşină de transportat câini
- minim 1 buc.

  4. Număr anual de sesizări primite din partea Direcţiei de Sănătate Publică : maxim 5 sesizări

  5. Număr anual de sesizări din partea Direcţiei Sanitar Veterinare : - maxim 5 sesizări

  6. Număr anual de sesizări din partea Agenţiei de Protecţie a Mediului :  - maxim 5 sesizări

  7. Număr total de sesizări întemeiate din partea organizaţiilor de protecţie a animalelor :  maxim10 sesizări

  8. Rezolvarea reclamaţiilor privind prinderea câinilor fără stăpân:

-
în 3 zile  40%

-
în 5 zile  30%

-
în 10 zile 30%

  9. Număr de sesizări scrise la care s-a răspuns în termenul legal de 30 de zile:-100%

ÎNTOCMIT,
IAMANDI ION – Șef serviciu administraţie

NICOLAE GEORGESCU MĂDĂLINA FLORENTINA – Inspector protecţia mediului

